25. ΝΟΜΟΘΕΤ. ΔΙΑΤΑΓΜΑ υπ’ αριθ. 1365 της 10/22 Μαρτ. 1973 (ΦΕΚ Α΄ 67) Περί αναλήψεως υπό του Δημοσίου Προϋπολογισμού της δαπάνης μισθοδοσίας των υπαλλήλων του Γενικού Χημείου του Κράτους, της βαρυνούσης το Ειδικόν Ταμείον Ελέγχου και Εποπτείας Φορολογίας Οινοπνεύματος (Ε.Τ.Ε.Ε.Φ.Ο.). Άρθρ.1.-Από της 1ης Ιαν. 1973 και εφεξής αι δαπάναι δι’ εν γένει αποδοχάς του πάσης φύσεως προσωπικού του Γενικού Χημείου του Κράτους, βαρύνουν το Δημόσιον. Άρθρ.2.-Από της εν τω προηγουμένω άρθρω ημερομηνίας καταργούνται αι διατάξεις: α)του άρθρ.3 του Ν.Δ. 3617/1956, β)του άρθρ.3 του Νόμ. 3685/1957, μόνον και καθ’ όσον αφορά την εφαρμογήν του άρθρ. 3 του Ν.Δ. 3617/1956, γ)της παρ.5 του άρθρ.21 του Ν.Δ. 4257/1962, δ)της τελευταίας περιόδου της παρ.4 του άρθρ.7 του Ν.Δ. 4441/1964 και ε)του εδαφ. 9 του κεφαλ. ΣΤ΄ του άρθρ.18 του Νόμ. 4464/1965, ως και πάσα άλλη σχετική διάταξις ρυθμίζουσα τα του τρόπου καταβολής των πάσης φύσεως αποδοχών των υπαλλήλων του Γενικού Χημείου του Κράτους. 